stanford-oval/wikipedia huggingface dataset:
Nausikaa
Kirjallisuuden ja elokuvan aloilla

Nausikaa, kreikkalaisessa mytologiassa esiintyvä prinsessa, faiaakkien kuninkaan Alkinooksen tytär
Nausikaa, Odysseian (otaksuttavasti 700- tai 600-luku eaa.) kuudes kirja, jossa Odysseus kohtaa prinsessa Nausikaan
Nausikaa, Sofokleen (400-luku eaa.) kirjoittama näytelmä, joka perustui Odysseian kuudenteen kirjaan; näytelmästä on säilynyt aikalaisten mainintoja, mutta sen teksti on kokonaisuudessaan kadonnut
Nausikaa – Ein Trauerspiel, saksalaisen Johann Wolfgang von Goethen keskeneräiseksi jäänyt näytelmä; varhaisimmat tiedot teoksesta ovat vuodelta 1786, jolloin sen otsikkona oli Ulysses auf Phäa; säilyneet katkelmat on kirjoitettu 1787, ja ne julkaistiin ensi kertaa vuonna 1827 kokoomassa Goethes Werke: Vollständige Ausgabe letzter Hand
Nausikaa (~ Nausicaä), irlantilaisen kirjailijan James Joycen kuuluisan romaanin Odysseus (ensijulkaisu sarjana 1918–20) kolmastoista jakso, nimetty Odysseian kuudennen kirjan mukaan; teoksessa myyttistä Nausikaa-hahmoa vastaa Gerty MacDowell
Nausicaa (~ Nausikaa), Star Trekin (1966–) kuvitteellisessa maailmankaikkeudessa esiintyvä asuttu planeetta
Nausikaa, saksalaisen kirjailijan Karl Mickelin vuonna 1968 julkaisema näytelmä
Nausicaa, ranskalaisen Agnès Vardan vuonna 1970 valmistunut televisiodokumenttielokuva, joka käsittelee kreikkalaisten siirtolaisten elämää Ranskassa
Nausicaä (~ Naushika ~ Nausikaa), japanilaisen Hayao Miyazakin sarjakuvan (1982–1994) ja piirroselokuvan (1984) Tuulen laakson Nausicaä päähenkilö, kuvitteellisen eftalilaisen Tuulen laakson prinsessa, nimetty kreikkalaisen mytologian hahmon mukaan
Nausicaa.net (1996–), Studio Ghiblin ihailijoitten ylläpitämä englanninkielinen Internet-sivusto, nimetty elokuvan Tuulen laakson Nausicaä mukaan
Muissa yhteyksissä

192 Nausikaa, kookas asteroidi, nimetty kreikkalaisen mytologian hahmon mukaan
Nausicaä – Centre National de la Mer, Boulogne-sur-Merissä, Ranskassa sijaitseva meriaiheinen kulttuurikeskus, yksi Euroopan suurimmista yleisöakvaarioista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nausikaa”, voi hakea sivunnimihaulla, laajalla sivunnimihaulla tai tekstihaulla.
Noah Schnapp

| Noah Schnapp |
| --- | --- |
 Schnapp vuoden 2017 San Diego Comic-Con -tapahtumassa
Henkilötiedot
Syntynyt: 3. lokakuuta 2004 (ikä 20) New York, Yhdysvallat
Ammatti:  näyttelijä
Näyttelijä
Aktiivisena:  2015–
Merkittävät roolit:  Will Byers (Stranger Things)
 Nimikirjoitus
Aiheesta muualla
IMDb 
Noah Schnapp (s. 3. lokakuuta 2004 New York, Yhdysvallat) on yhdysvaltalainen näyttelijä. Hän näytteli Will Byersiä tieteissarjassa Stranger Things.
Schnapp on näytellyt myös pienissä rooleissa muissakin TV-sarjoissa.
Niko Lozančić

Niko Lozančić (s. 3. syyskuuta 1957 Kakanji) toimi Bosnia-Hertsegovinan federaation presidenttinä 2003–2007. Hän on kroaatti ja entinen Bosnian HDZ BiH:n varapuheenjohtaja. Koulutukseltaan hän lakimies ja toimi aiemmin toiminut diplomaattina.
Nkosinathi Joyi

| Nkosinathi Joyi> Henkilötiedot |
| --- | --- |
Syntynyt: 1. tammikuuta 1983 Mdantsan, Etelä-Afrikka
Kansalaisuus:  Etelä-Afrikka
Nyrkkeilijä
Lempinimi:  Mabere
Painoluokka:  korsisarja
Kätisyys:  Vasen
Ammattilaistilastot
Ottelut:  32
Voitot:  26
– tyrmäysvoitot:  18
Tappiot:  5
Ei tuomiota/ mitätöity:  1
Nkosinathi Joyi on eteläafrikkalainen korsisarjan nyrkkeilijä, entinen IBO ja IBF-liittojen mestari.
Nyrkkeilyura

Nyrkkeilemisen Joyi aloitti vuonna 2002. Vuonna 2006 Joyi voitti IBO-liiton mestaruuden tyrmäämällä Arman dela Cruzin ottelun toisessa erässä. Mestaruutta Joyi puolusti kolmesti, kunnes luopui vyöstä vuonna 2008. Vuonna 2009 Joyi voitti IBF-liiton karsintaottelussa Florante Condesin kaikin tuomariäänin 12-eräisen ottelun päätteeksi. Vuonna 2010 Joyi kohtasi ja voitti Raul Garcian kaikin tuomariäänin 12-eräisessä ottelussa kohoten IBF liiton mestariksi. Mestaruutta Joyi puolusti onnistuneesti kaksi kertaa Katsunari Takayamaa vastaan. Ensimmäinen kohtaaminen päättyi kolmannessa erässä ratkaisemattomaan miesten päiden kolahdettua yhteen. Miesten välisessä uusintaottelussa Joyi osoittautui paremmaksi.
Joyi menetti IBF liiton tunnustaman mestaruuden kolmannessa puolustusottelussaan Mario Rodriguezille tyrmäyksellä ottelun vanhettua seitsemänteen erään. Seuraavassa ottelussa Joyi kohosi hallitsevaksi WBA liiton mestariksi voittamalla Walter Rojasin teknisellä tyrmäyksellä. Seuraavassa ottelussa Joyi kohtasi Hekkie Budlerin IBO liiton mestaruusottelussa häviten hajaäänituomiolla.
Joyi jatkoi uraansa ja tyrmäsi seuraavassa ottelussa WBC international liiton mestaruusottelussa heikkotasoisen Benezer Alolodin. Tämän jälkeen Joyi pääsi IBO liiton mestaruusotteluun Rey Loretoa vastaan mutta kärsi kolmannen erän tyrmäystappion.
Aiheesta muualla

Joyin ammattinyrkkeilyottelut Boxrec.comissa
Nesita Manceau

Nesita Manceau on pseudonyymi, jota on tunnettu yleisesti rahanpesuun liittyvissä talousrikoksissa. Hänen nimiinsä on perustettu satoja, jopa tuhansia yrityksiä ympäri maailman. On todennäköistä, että oikea Nesita Manceau ei itse tiedä yrityksistä, niiden omistajista ja toiminnasta yhtään mitään, hän on vain allekirjoittanut papereita. Ei ole tiedossa, paljonko hän on saanut allekirjoittamisesta rahaa. Manceaun nimissä on ollut yksistään Uudessa-Seelannissa yli 50 yritystä.
Oikea Nesita Manceau

Nesita Manceau on passinsa mukaan filippiiniläinen kotirouva, joka asui passin ottamisen aikaan Port Vilassa, Vanuatun pääkaupungissa. Hän on syntynyt vuonna 1960. Passin mukaan Manceau on 163 cm pitkä, hänellä on ruskeat silmät ja musta tukka. Hän on syntynyt Filippiineillä Cabayssä, Itä-Samarissa. Manceau oli vain vähän koulutettu: hän kävi koulua alle kuusi vuotta.
Passin hankkimisen aikoihin Manceau toimi omalaatuisen brittiläisen Geoffrey Taylorn kodinhoitajana Vanuatulla. Omalaatuinen Taylor väitti omaavansa aatelisarvon ja arvonimiä, jotka hän oli mahdollisesti ostanut tai keksinyt. Taylor perusti Vanuatulle noin 2 500 pöytälaatikkoyritystä ja maksoi nimellisille johtajille, kuten Manceaulle, nimen käytöstä 20 Uuden-Seelannin dollaria eli noin 11 euroa. Taylorin yrityksen rekisteröintejä puolestaan hoidettiin Mossack Fonsecan Tšekin toimistolta. Manceau jatkoi yritysten paperien allekirjoittamista valetoimitusjohtajana vuoteen 2013 asti.
Manceau asui Vanuatulla 20 vuotta. Manceau muutti Vanuatulta takaisin Filipiineille vuonna 2016 ja asuu nykyään Manilassa lähiössä. Nesita Manceau on hyvin köyhä, eikä hänellä ole varaa edes puhelimeen. Manceauta ei koskaan tuomittu valeomistajana toimimisesta.
Nesita Manceaun entinen puoliso oli Vanuatulla asuva ranskalainen taidemaalari Rene Manceau. Heillä on tytär Elodie.
Nimenkäyttö talousrikoksissa > Pöytälaatikkoyritykset

Yritysten rekisteröinneissä käytetty dokumentti on Nesita Manceaun Vanuatun passi. Passin kopion avulla Manceau "toimii" yritysjohtajana Britanniassa, Ukrainassa, Belizessä, Hongkongissa, Panamassa sekä monessa veroparatiisissa. Tieto valeprofiilin käytöstä paljastui Mossack Fonsecan Panaman paperit–tietovuodossa.
Nimi on talousrikostutkijoille hyvin tunnettu, ja virallisissa papereissa Manceau johtaa satoja yrityksiä. Manceau on valeprofiili, jota käytetään silloin, kun oikean omistajan henkilöllisyyden ei haluta paljastuvan. Pöytälaatikkoyhtiöitä luodaan suuria määriä, eivätkä niiden tosiasiallisia omistajia monesti tiedä edes yhtiöiden talousasioita järjestelevät tahot. Veroparatiiseja koskevassa tietovuodossa Manceau oli merkitty toimitusjohtajaksi 15 eri yritykseen. Mutta hänen nimensä on käytössä paljon suuremmassa määrässä yhtiöitä.
Manceaun osoitteeksi on papereissa merkitty suuri määrä eri osoitteita eri puolilla maailmaa. Esimerkiksi 1st Floor, Pacific Building, Port Vila, Vanuatu tai  Sunette Tower Room 2101, Makati Avenue Cnr Durban Street, Makati City, 1201 PHILIPPINES.
Nimenkäyttö talousrikoksissa > Pohjois-Korean asekaupat

Manceaun nimissä on tehty asekauppaa Pohjois-Koreasta Iraniin hänen "omistamiensa" pöytälaatikkoyhtiöiden kautta. 12. joulukuuta 2009 Thaimaan viranomaiset pysäyttivät venäläisen Iljušin Il-76 -rahtilentokoneen Bangkokin lentokentälle. Kone oli lähtöisin Pohjois-Koreasta ja oli matkalla Iraniin. Se oli pysähtynyt Thaimaahan tankkaamaan. Rahtiasiakirjojen mukaan lentokone sisälsi öljyteollisuuden varaosia, mutta koneen sisältä paljastui 35 tonnia erilaisia aseita, kuten ilmantorjuntaohjuksia ja kranaatinheittimiä. Selvittelyssä kävi ilmi, että lentokoneen omistaja oli Arabiemiraateista, mutta se oli rekisteröity Georgiaan. Georgiasta kone oli liisattu hongkongilaiselle yritykselle. Lentokoneen ohjaajat olivat puolestaan kazakstanilaisia ja valkovenäläisiä. Tosiasiallinen omistaja ei ole tiedossa.
Muita vastaavia tapauksia

Hämäriä pöytälaatikkoyhtiöitä perustaville on eduksi, mitä vähemmän nimeään lainaava tietää asioista. Siksi moni valetoimitusjohtaja on kotirouva, pikaruokaravintolan työntekijä, sihteeri tai vastaava. Pöytälaatikkoyritysten valejohtaminen ja valeomistaminen on rikoksella rangaistavaa, mutta yleensä nimeään lainaavia ei rangaista, sillä heidän ei nähdä olevan vastuussa rahanpesusta. Mossack Fonsecan kaltaisilla yrityksillä on valmiina allekirjoitettuja erokirjeitä, jotta valetoimitusjohtajaa voidaan vaihtaa silmänräpäyksessä tarvittaessa.
Uusiseelantilainen Burger King –pikaruokaravintolan kiinalaistaustainen kokki Lu Zhang (eli "Lulu") toimi vastaavanlaisena valetoimitusjohtajana Uudessa-Seelannissa. Hän välttyi tuomiolta tunnustettuaan rikoksen vuonna 2010.
Valetoimitusjohtajuuden ennätystä pitää hallussaan Mossack Fonsecan Leticia Montoya Moran, joka on ollut 10 969 yrityksen hallituksen jäsen. Montoyan kuukausipalkka oli 900 dollaria, ja hän asui pienessä kylässä, johon ei tullut edes vesijohtovettä. Myös hänen "kollegansa" Mossack Fonsecan yhtä pienillä ansioilla palkkaama Francis Perez on ollut johtamassa 10 544:ää yritystä.
Nightingale

Nightingale on etelänsatakielen (Luscinia megarhynchos) englanninkielinen nimi, joka voi tarkoittaa myös jotakin seuraavista:
Musiikissa

Nightingale, ruotsalainen yhtye
Nightingales, suomalainen yhtye
The Nightingales, brittiläinen yhtye
Nightingale, Charles Strousen säveltämä vuoden 1982 musikaali
Nightingale, Carole Kingin kappale
Jenny Lind (1820–1887), lempinimeltään Ruotsin satakieli, engl. Swedish Nightingale), ruotsalainen oopperalaulaja
Sukunimenä

Annie Nightingale (1942–2024), brittiläinen radiotoimittaja
Earl Nightingale (1921–1989), yhdysvaltalainen puhuja
Florence Nightingale (1820–1910), brittiläinen sairaanhoidon pioneeri
Maxine Nightingale (s. 1952), brittiläinen laulaja
Rita Nightingale (s. 1953), brittiläinen kirjailija
Saaria

Nightingale Islands, kolmen saaren saariryhmä Atlantin valtameressä, osa Tristan da Cunhan saaristoa
Nightingale Island, yksi saariryhmän saarista
Laivoja

USS Nightingale (1851), yhdysvaltalainen sotalaiva
SS Nightingale, useita laivoja
Muuta

Nightingales, brittiläinen sitcom
Nightingale, Songbirdin lähdekoodiin pohjautuva mediasoitin
C-9A Nightingale, McDonnell Douglas C-9, Yhdysvaltain ilmavoimien lentokone
Nightingale Health, suomalainen terveysteknologiayritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nightingale”, voi hakea sivunnimihaulla, laajalla sivunnimihaulla tai tekstihaulla.
Nokia 3.4

| Nokia 3> 4 |
| --- | --- |
Valmistaja:  HMD Global
Julkaistu:  26. lokakuuta 2020
Käyttöverkot:  2G/3G/4G
Mitat:  161 × 76 × 8,7 mm
Paino:  180 g
Näyttö:  IPS LCD 6,39 tuumaa
Näytön kuvatarkkuus:  720 × 1560 px
Suoritin:  Qualcomm SM4250 Snapdragon 460 -kahdeksanydin­prosessori, 1,8 GHz
Grafiikkapiiri:  Adreno 610
Muisti:  32 tai 64 Gt
Keskusmuisti:  3 tai 4 Gt
Takakamera:  13 Mpx + 5 Mpx (laajakulma) + 2 Mpx (syvyys)
Etukamera:  8 Mpx
Käyttöjärjestelmä:  Android 10
Akku:  4 000 mAh
Liitännät:  USB-C
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia 3.4 on HMD Globalin 22. syyskuuta 2020 julkistama ja 26. lokakuuta 2020 julkaisema älypuhelin.
Nokia 3.4:ssä on kahdeksanydinprosessori ja 6,39 tuuman näyttö. Tallennustilaa on valittavana 32 tai 64 gigatavua ja keskusmuistia on kolme tai neljä gigatavua. Tallennustila on laajennettavissa enintään 512 gigatavun microSD-kortilla. Puhelimessa on kolme takakameraa. Pääkameran tarkkuus on 13 megapikseliä, laajakulmakameran viisi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Puhelimessa on sormenjälkitunnistin ja akun kapasiteetti on 4 000 milliampeerituntia. Käyttöjärjestelmänä on Android 10.
Aiheesta muualla

Nokia 3.4 Nokian sivuilla
Nokkakärry

Nokkakärry
Nokkakärry on L-muotoinenselvennä, laatikoidenselvennä siirtämiseen tarkoitettu kärry, jossa on kädensijat toisessa päässä, pyörät L-mutkassaselvennä ja pieniselvennä taso lastille. Lastitaso on kärryjen pystyssä seistessä lattian mukainenselvennä. Lastattavia esineitä kallistetaan poispäin kärryistä ja kärryjen lastitaso työnnetään niiden alle. Kuljetettaessa lastattua kärryä kallistetaan taaksepäin ja lastin painoa tasapainoillaan pyörien päällä. Työkalu hyödyntää vipuperiaatetta.
Joissain nokkakärryissä on porrastelit, jotka on suunniteltu portaiden laskemiseen ja nousemiseen. Tällaiset nokkakärryt voivat olla raskaita kääntää tasaisella pinnalla, koska tällöin lastin paino lepää neljällä pyörällä.
Nokkakärryjä valmistetaan useista eri materiaaleista, mm. teräsputkista, alumiiniputkista ja muovista.
Wikimedia Commonsissa on kuvia tai muita tiedostoja aiheesta .
Ninon de l’Enclos

Anne "Ninon" de l'Enclos. Antoine-Jean-Baptiste Coupén etsaus.
Anne "Ninon" de l'Enclos (myös Ninon de Lenclos tai Ninon de Lanclos) (10. marraskuuta 1620 – 17. lokakuuta 1705) oli ranskalainen kirjailija, kurtisaani ja taiteiden suosija.
Anne de Lenclos syntyi ja eli Pariisissa. Hän sai lempinimen "Ninon" isältään lapsena. Vuonna 1632 hänen isänsä ajettiin maanpakoon, ja kun hänen äitinsä kuoli kymmenen vuotta myöhemmin, hän muutti luostariin. Ninon kuitenkin jätti paikan seuraavana vuonna. Hän päätti kuitenkin pysyä koko ikänsä naimattomana ja itsenäisenä. Hän sai vaikutteita epikurolaisuudesta ja Michel de Montaignen ajattelusta, ja päätti omistaa elämänsä sekä henkisille että ruumiillisille nautinnoille.
Pariisiin palattuaan hänestä tuli suosittu hahmo kaupungin salongeissa. Noin kolmikymmenvuotiaana hän ryhtyi kurtisaaniksi. Hänen rakastajiensa joukkoon kuuluivat muun muassa Louis II Condé, Gaspard de Coligny ja François de La Rochefoucauld. Elämäntapa ei ollut vielä tuolloin yhtä hyväksyttyä kuin myöhemmin, ja vuonna 1656 hänet vangittiin Madelonnettesin luostariin Anna Itävaltalaisen käskystä. Vähän ajan päästä Ruotsin aiempi kuningatar Kristiina kävi hänen vieraanaan, ja hyvän vaikutuksen saatuaan hän kirjoitti kardinaali Mazarinille, joka järjesti Ninonin vapaaksi.
Ninon luopui 1660-luvun lopulla kurtisaanin elämäntavasta ja keskittyi kirjailijaystäviinsä. Vuodesta 1667 hän emännöi kokoontumisia l'hôtel Sagonnessa. Ninonin tuesta saivat nauttia muun muassa Molière sekä Voltaire, joka oli tuolloin vielä lapsi.
Ninon kuoli 82-vuotiaana hyvin varakkaana.
Teoksia

La coquette vengée (1659) - Vastasi hyökkäyksiin, joiden kohde Ninon oli. Hän puolusti mahdollisuutta elää hyvää ja moraalista elämää ilman uskontoa.
Julkaistuja kirjeitä:
Lettres de Ninon de L'Enclos au marquis de Sévigné, koonnut Damours, 1750, toimittanut Francois Joly.
Lettres de Ninon de L'Enclos au marquis de Sévigné, koonnut Claude Prosper Jolyot de Crébillon, toimittanut François Joly, Amsterdam, 1750.
Bibliothèque épistolaire, ou choix des plus belles lettres des femmes les plus célèbres du siècle de Louis XIV. Lettres de Ninon de l'Enclos, de Mme de Maintenon, des Ursins, de Caylus, etc., koonnut A. Delanoue.
Aiheesta muualla

Ninon de l'Enclosin teoksia Gutenberg-projektissa
Blythe, Martin (toim.): The Judgment of Paris - How Ninon de Lenclos Cheated the Devil Sexual Fables (englanniksi)
Elliott, Aaron: Ninon de l'Enclos (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ninon de l'Enclos
Käännös suomeksi
Niclas Füllkrug

| 0 | 1 | 2 | 3 |
| --- | --- | --- | --- |
Niclas Füllkrug vuonna 2021.
Henkilötiedot
Syntymäaika: 9. helmikuuta 1993
Syntymäpaikka: Hannover, Saksa
Pelipaikka: hyökkääjä
Pituus: 189 cm
Seura
Seura: West Ham United
Maajoukkue
| 2022– | Saksa | 21 | (13) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 11. elokuuta 2024.
Niclas Füllkrug (s. 9. helmikuuta 1993 Hannover) on saksalainen jalkapalloilija, pelipaikaltaan hyökkääjä. Hän on pituudeltaan 189-senttimetrinen. Füllkrug edustaa Englannin valioliigassa pelaavaa West Ham Unitedia. Hän pelaa myös Saksan maajoukkueessa.
Füllkrug aloitti bundesliigauransa Werder Bremenissa tammikuussa 2012. Hän pelasi kahdella bundesliigakaudella 23 ottelua ja teki niissä kaksi maalia. Hän pelasi lainalla 2. Bundesliigan Greuther Fürthissä kauden 2013–2014 ja siirtyi kesällä 2014 myöskin kakkostasolla pelanneeseen Nürnbergiin. Vuonna 2016 Füllkrug siirtyi Hannoverin joukkueeseen, joka keväällä 2017 nousi pääsarjaan. Hän pelasi Hannoverissa 48 pääsarjaottelua ja teki 16 maalia. Maaleista 14 syntyi kaudella 2017–2018, jolloin Füllkrug sijoittui koko liigan maalintekijätilastossa jaetulle kolmannelle sijalle, ja maalien joukossa oli hattutemppu 3–2-voittoon päättyneessä kotiottelussa Mainzia vastaan tammikuussa 2018.
Kesällä 2019 Füllkrug palasi Bremeniin. Hän pelasi Bremenissä vuosina 2019–2023 kaikkiaan 55 pääsarjaottelua ja teki niissä 26 maalia. Hän voitti Bundesliigan maalintekijätilaston yhdessä Christopher Nkunkun kanssa kaudella 2022–2023 tehtyään 16 maalia. Kaudella 2021–2022 hän pelasi Bremenin joukkueen kanssa toisella sarjatasolla. Füllkrug siirtyi elokuussa 2023 Borussia Dortmundiin, jossa hän kaudella 2023–2024 pelasi 29 bundesliigaottelua ja teki niissä 12 maalia. Tammikuussa hän teki hattutempun kotiottelussa Bochumia vastaan. Mestarien liigassa Dortmund ylsi loppuotteluun saakka ja Füllkrug pelasi joukkueensa kaikki 13 ottelua ja teki maalin alkulohkossa Newcastlea, toisessa puolivälieräottelussa Atlético Madridia ja ensimmäisessä välieräottelussa Paris Saint-Germainia vastaan.
Elokuussa 2024 Füllkrug siirtyi Englannin valioliigassa pelaavaan West Ham Unitediin nelivuotisella sopimuksella.
Füllkrug pelasi Saksan nuorisomaajoukkueissa. Ensimmäisen ottelunsa A-maajoukkueessa hän pelasi ystävyysottelussa Omania vastaan marraskuussa 2022. Hän tuli MM-kilpailuissa 2022 vaihdosta kentälle Saksan kaikissa kolmessa ottelussa ja teki maalin Espanjaa ja Costa Ricaa vastaan. EM-kilpailuissa 2024 hän tuli vaihdosta kentälle Saksan kaikissa viidessä ottelussa ja teki maalin alkulohko-otteluissa Skotlantia ja Sveitsiä vastaan. Kaikkiaan hän on elokuun 11. päivään 2024 mennessä pelannut 21 A-maaottelua, joissa hän on ollut kuusi kertaa avauskokoonpanossa, ja tehnyt 13 maalia.
Noisestorm

| Noisestorm |
| --- | --- |

Henkilötiedot
Syntynyt: Dublin, Irlanti
Ammatti:  DJ, musiikkituottaja
Muusikko
Aktiivisena:  2011-
Tyylilajit:  EDM, breakbeat, trap, dubstep
Levy-yhtiöt:  Monstercat
  [ Muokkaa Wikidatassa ] [ ohje ]  
Noisestorm (oikealta nimeltään Eoin O'Broin)  on irlantilainen DJ ja musiikintuottaja. Hänet tunnetaan parhaiten internetilmiöksi muodostuneesta kappaleesta "Crab Rave", joka saavutti Billboardin Dance/Electronic Songs-listan sijan 14. Lisäksi hänet tunnetaan positiivisen vastaanoton saaneesta kappaleesta "Breakout", jonka hän julkaisi brittiläisen hip hop-yhtye Foreign Beggarsin kanssa.
Diskografia > EP-levyt

Ignite EP (1. toukokuuta 2011)
Solar EP (1. elokuuta 2011)
Renegade EP (2. helmikuuta 2012)
Surge EP (12. maaliskuuta 2014)
Vierailevana artistina
Some Wobbles EP (Ephixa) (29. heinäkuuta 2011)
Bring the Madness (The Remixes) (Excision & Pegboard Nerds) (23. maaliskuuta 2015)
Diskografia > Singlet

Shockwave (2011)
Airwaves (2011)
Full Focus (2011)
Wipeout (2011)
Breakdown (2012)
Timewarp (2012)
Together (2013)
Eclipse (2013)
Surge (2014)
Breakdown VIP (2014)
Sentinel (2014)
Barracuda (2015)
Heist (2015)
Antihero (2016)
Leaving Now (2016)
This Feeling (2016)
Escape (2017)
Crab Rave (2018)
Breakout (mukana Foreign Beggars) (2018)
Käännös suomeksi
My Winter Storm

| My Winter Storm Tarja Turunen |
| --- | --- | --- |

Studioalbumin tiedot
 Julkaistu: 14. marraskuuta 2007
 Tuottaja(t): Daniel Presley
 Tyylilaji: sinfoninen rock, hard rock, oopperametalli
 Levy-yhtiö: Universal Music
Listasijoitukset
  1.
Tarja Turusen muut julkaisut
| Henkäys ikuisuudesta 2006 | My Winter Storm 2007 | The Seer EP 2008 |
Singlet albumilta My Winter Storm
 ”I Walk Alone” Julkaistu: 26. lokakuuta 2007  ”Die Alive” Julkaistu: 7. maaliskuuta 2008  ”Enough” Julkaistu: 9. maaliskuuta 2009
My Winter Storm on Tarja Turusen sooloalbumi, joka julkaistiin 19. marraskuuta 2007. Albumi nousi julkaisuviikollaan Suomen virallisen listan sijalle 1. ja sen tukkumyynti ylitti Suomessa kultalevyrajan eli 15 000 kappaletta jo sen ilmestymispäivänä. Myöhemmin albumi ylitti Suomessa platinalevyn rajan.
Albumin on tuottanut Daniel Presley ja levyllä soittavat basisti Doug Wimbish, kitaristi Alex Scholpp, rumpali Earl Harvin ja kosketinsoittaja Torsten Stenzel. Albumilla on coverversio Alice Cooperin kappaleesta ”Poison”. Albumin ensimmäinen singlejulkaisu oli I Walk Alone, josta julkaistiin myös kaksi erilaista videota. Toisena singlenä julkaistiin Die Alive ja sen video. Kolmas single Enough julkaistiin ainoastaan internetissä Englannissa.
Kappaleet

| 0 | 1 | 2 |
| --- | --- | --- |
|  Original Version Ite, Missa Est – 0.27  I Walk Alone – 3.53  Lost Northern Star – 4.22  Seeking for the Reign – 0.58  The Reign – 4.07  The Escape of the Doll – 0.32  My Little Phoenix – 4.01  Boy and the Ghost – 4.36  Sing for Me – 4.12  Oasis – 5.10  Poison – 3.59  (Alice Cooper -cover)  Our Great Divide – 5.05  Sunset – 0.36  Damned and Divine – 4.19  Die Alive – 4.05  Minor Heaven – 3.53  Ciarán’s Well – 3.32  Calling Grace – 2.46   |  Deluxe Edition Ite, Missa Est  I Walk Alone  Lost Northern Star  Seeking for the Reign  The Reign  The Escape of the Doll  My Little Phoenix  Die Alive  Boy and the Ghost  Sing for Me  Oasis  Poison (Alice Cooper -cover)  Our Great Divide  Sunset  Damned and Divine  Ciarán´s Well  Minor Heaven  Calling Grace  Damned Vampire & Gothic Divine  I Walk Alone (Artist Version)  I Walk Alone (In Extremo Remix) Bonus DVD Photo Gallery  I Walk Alone (Single Version Video)  I Walk Alone (Artist Version Video)  I Walk Alone (Making of the Video)  My Winter Storm (Making of the Album)  |  Extended Special Edition CD 1 Ite, Missa Est  I Walk Alone  Lost Northern Star  Seeking for the Reign  The Reign  The Escape of the Doll  My Little Phoenix  Boy and the Ghost  Sing for Me  Oasis  Poison (Alice Cooper -cover)  Our Great Divide  Sunset  Damned and Divine  Die Alive  The Seer (Deleted Scene)  Minor Heaven  Ciarán’s Well  Calling Grace CD 2 Enough  The Seer (feat. Doro Pesch)  Lost Northern Star (Tägtgren Remix)  Wisdom of Wind  The Reign (Scoremix)  Die Alive (Alternative Version)  Boy and the Ghost (Izumix)  Calling Grace (Full Version)  Lost Northern Star (Ambience Sub Low Mix)  Damned and Divine (Live in Kuusankoski)  You Would Have Loved This (Live in Kuusankoski)  Our Great Divide (Live in Kuusankoski)  Ciarán's Well (Live in Kuusankoski)  |
Arvostelut

AllMusic:
Blabbermouth: 6/10
Desibeli.net:
Imperiumi: 7/10
Soundi:
V2.fi:
Aiheesta muualla

Albumin virallinen sivusto
My Winter Storm Discogsissa. (englanniksi)
Albumi My Winter Storm Encyclopaedia Metallum -sivustolla (englanniksi)